Nkaambo Nzi Jesu Ncaitwa Kuti Mwana wa Leza?
Bwiinguzi bwamu Bbaibbele
Leza tajisi mukaintu ngwakonzya kuzyala awalo bana. Pele Mulengi wabuumi boonse. (Ciyubunuzyo 4:11) Aboobo, muntu wakusaanguna ngwaakalenga Leza, nkokuti Adamu, wiitwa kuti “
mwana wa Leza.” (Luka 3:38) Mbubwenya buyo, Bbaibbele liyiisya kuti Jesu wakalengwa a Leza. Aboobo awalo Jesu wiitwa kuti “
Mwana wa Leza.”—Johane 1:49.
Leza wakalenga Jesu katanalenga Adamu. Kujatikizya Jesu, mwaapostolo Paulo wakalemba kuti: “
Ooyu ngonguwe cinkozya ca Leza uutalibonyi, imutaanzi kuzyalwa kuzilenge zyoonse.” (Bakolose 1:15) Jesu wakaliko kale kaindi katanazyalwa muluba lwaŋombe mu Betelehemu. Mubwini, Bbaibbele lyaamba kuti matalikilo ‘
aakwe ngakalekale, ngamazuba aaciindi loko.’ (Mika 5:2) Mbwali Mwana wa Leza mutaanzi, Jesu wakali cilenge camuuya kujulu katanazyalwa anyika kali muntu. Jesu wakalyaambilila kuti: “
Ndakaboola kuzwa kujulu.”—Johane 6:38; 8:23.
sna_Latn swh_Latn bem_Latn bem_Latn ssw_Latn tum_Latn bem_Latn bem_Latn sna_Latn